Vika 46

Samandráttur.

Línuskip: Vit rokna við nógvum línufiski gjøgnum vikuna. Tríggir landa mánadagin og so landa fleiri sum vikan gongur. Skipini hava mest av toski og hýsu og so nakað av longu, brosmu og svartkalva. Av frystilínuskipunum eru fýra undir Føroyum og eitt er við Ísland.

Útróður: Streymurin verður rímuliga harður, men veðri verður hampuligt, burtursæð fyrst í vikuni. So vit rokna ikki við so nógvum útróðri, men nakað verður. Bátarnir fáa stórt sæð bara tosk og hýsu og fiskaríið er gott, serliga við línuni.

Djúpvatnstrolarar: Tveir fiska kongafisk og ein fiska stinglaks. Ein landar mánadagin og hinir seinni í vikuni.

Partrolarar: Tey flestu eru til fiskarí. Øll fiska upsa. Fiskaríið er brúkiligt. Tey landa sum vikan líður.

Trolbátar: Fimm eru á Skeivabanka og fiska havtasku, men fiskaríið er smáligt. Ein er norðanfyri og fiskar tosk og hýsu. Ein landar mánadagin og hinir miðskeiðis ella síðst í vikuni.

Garnaskip: Trý garnaskip fiska svartkalva. Fiskiskapurin er smáligur. Tvey garnaskip fiska havtasku, eitt frystir fiskin, meðan hitt ísar havtaskuna.

**VEÐRI**

Heinta veðurforsøgnina her

**Mett nøgd**

|  |  |  |  |  |
| --- | --- | --- | --- | --- |
| **Toskur** | Toskur verður frá línuskipum, trolbátum, trolarum og útróðrabátum | X |  |  |
| **Hýsa** | Hýsa verður frá línuskipum, einum trolbáti, trolarum og útróðrabátum. |  | X |  |
| **Hvítingur** | Mest sum hjáveiða. |  |  | X |
| **Upsi** | Upsi verður frá nøkrum trolarum. |  | X |  |
| **Brosma** | Nakað verður frá línuskipum og sum hjáveiða frá øðrum |  |  | X |
| **Longa** | Frá línuskipum, trolarum og sum hjáveiða frá øðrum skipabólkum |  | X |  |
| **Kongafiskur** | Frá trolarum og sum hjáveiða frá øðrum skipabólkum. | X |  |  |
| **Steinbítur/Liri** | Mest sum hjáveiða. |  |  | X |
| **Havtaska** | Frá trolbátum og sum hjáveiða frá øðrum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá trimum garnaskipum, tveimum líniskipum og sum hjáveiða frá ørðum skipabólkum. |  | X |  |
| **Reyðsprøka** | Mest sum hjáveiða |  |  | X |
| **Tunga** | Mest sum hjáveiða. |  |  | X |
| **Blálonga** | Nakað frá tveimum línuskipum og sum hjáveiða frá øðrum skipabólkum. |  |  | X |